«Barselona» hujumchisi Lionel Messi «Espanol»ga qarshi uchrashuvda (4:1) raqib darvozasini ishg‘ol qildi. Bu gol argentinalik futbolchi uchun 2016 yildagi 51-gol bo‘ldi. Natijada Messi kuchli beshlik chempionatlarida to‘p suruvchi futbolchilar ichida barcha musobaqalarda eng ko‘p gol urgan futbolchiga aylandi. Agar faqat milliy chempionatlarda urilgan gollarni hisobga olinsa, unda 2016 yilning eng yaxshi to‘purari Messining jamoadoshi Luis Suares bo‘ldi.